เรื่องร้องเรียน: ดิฉันไปติดต่อเขตสวนหลวงเพื่อทำบัตรประชาชน แต่ทำไม่ได้โดยเจ้าหน้าที่ให้เหตุผลว่าคิวเต็ม ทำให้ดิฉันเสียเวลาทั้งที่ลากิจเพื่อมาติดต่อส่วนราชการ และต้องมาเปลืองค่าเดินทางเพื่อไปเขตอื่นอีก ดิฉันลองสุ่มมาเขตวัฒนา สรุปเขตนี้ทำได้แต่คนเยอะมาก รอคิวจนถึงบ่าย อากาศในห้องร้อนมากจนจะเป็นลม เจ้าหน้าที่แจ้งว่าแอร์เสียมานานเกือบปีแล้ว ดิฉันอยากทราบทำไมถึงไม่ซ่อม คนเยอะแออัดยังแอร์เสีย อากาศไม่ถ่ายเท ขนาดดิฉันรอถ่ายรูปยังแทบแย่ คนก็เยอะรอคิวนาน ยังเจอสภาพแบบนี้อีก จริงๆควรมีการบริหารจัดการที่ดีกว่านี้ กระจายคนไปแต่ละเขต นี่เดี๋ยวที่เขตนึงมีคิว อีกเขตไม่มีคิว มาตรฐานอยู่ตรงไหน ประชาชนต้องมาเสียเวลา จากลาครึ่งวัน กลายเป็นต้องลาทั้งวัน แย่มาก ควรปรับปรุงการให้บริการและสถานที่ให้ถูกสุขอนามัยด้วย
การดำเนินการของเจ้าหน้าที่: เรื่องเครื่องปรับอากาศเสีย ขอแจ้งข้อมูลดังนี้ 1.  เครื่องปรับอากาศ ภายในศูนย์ทั้งหมด ได้รับการล้างทำความสะอาดและเติมน้ำยาแอร์ เมื่อเดือนมกราคม2566  2. ผู้บริหาร รับทราบเรื่อง เครื่องปรับอากาศไม่เย็น จึง ให้ดำเนินการ ดังนี้        2.1 มอบฝ่ายโยธา   ส่งเจ้าหน้าที่ตรวจสอบ ซึ่งพบว่าสาเหตุที่เครื่องปรับอากาศไม่เย็น เกิดจากท่อน้ำทิ้งเครื่องปรับอากาศไม่ได้ระดับ ต้องปรับระดับท่อน้ำทิ้งเครื่องปรับอากาศที่อยู่ใต้ฝ้าเพดาน ทำให้ต้องใช้เวลาดำเนินการ ขณะนี้ได้รับงบประมาณให้ดำเนินการเรียบร้อยแล้ว       2.2 จัดหาพัดลม  ติดตั้งในศูนย์ BFC  เพื่อช่วยให้เครื่องปรับอากาศมีความเย็น แต่เนื่องจากอากาศร้อนและมีผู้มาติดต่อจำนวนมาก อาจทำให้ไม่ได้รับความสะดวก
ความเห็นของผู้แจ้ง: ขอบคุณที่อัปเดตการแก้ไขปัญหาให้ทราบนะคะ ถึงแม้จะใช้เวลานานไปนิด ถ้าแก้ไขแล้วเสร็จทั้งประชาชนที่ไปติดต่อและเจ้าหน้าที่เขตน่าจะ happy ทั้งสองฝ่าย 👍🏼
พื้นที่: แขวงคลองเตย เขตคลองเตย กรุงเทพมหานคร